Lüliti

Lüliti on elektrotehnikas kasutatav seadis elektriahela või selle osa ühendamiseks või katkestamiseks. Teostuselt võivad lülitid olla elektromehaanilised ja elektroonilised (vt Transistorlüliti).

Elektromehaaniline lüliti
Lüliti põhiosad on liikuvate ja liikumatute kontaktide süsteem, käsi-, vedru-, elektromagnet- või pneumoajam ning klemmid. Ülitugeva voolu ja kõrge pinge korral kasutatakse lülitites kaarekustuteid (püüavad ära hoida kaarlahendust).

Iseloomustavad parameetrid
pisi|Mittefikseeruv NC-lüliti T-sillaga 
pisi| Koormuslüliti, lukustatav DIN-liistule
 Lülituskordade arv
 Lubatud voolutugevus (A)
 Lubatud pinge (V); eristatakse madalpinge- (kuni 1000 V) ja kõrgepingelüliteid (üle 1000 V)
 Fikseeruvus
 fikseeruv – pärast lüliti vajutamist selle muudetud olek säilib (seinal olev laelambi lüliti)
 mittefikseeruv – pärast lüliti vajutamist taastub lüliti algne olek (uksekella lüliti)
 Lülitusmehhanism
 tumblerlüliti
 klahvlüliti
 nupplüliti
 pöördlüliti
 liuglüliti – liugkontakt
 lukklüliti
Kontaktklemmide arv – mitut omavahel elektriliselt isoleeritud vooluringi saab lüliti üheaegselt juhtida
 Takistus (Ω)
IP-kood (kaitseaste)

Tähistus
Näiteid standardiseeritud tähistustest, kus sulud tähistavad mittefikseerumist, "on" tähistab elektrilist kontakti ehk lüliti on suletud ning (off) tähistab elektrilist isoleeritust ehk lüliti on avatud.
on-off
on-(off)
(on)-off
on-off-on
(on)-off-on
(on)-off-(on)

Väikeste elektromehaaniliste ja elektrooniliste lülitite korral tähistatakse lülitatavate ahelaharude (pooluste) arvu ja lülitamise liiki sageli inglise lühitähistega:

{| class="wikitable"
! style="width:32%" | Tähis* !! Kirjeldus  (lülitusseisundid)!! Skeem!! IEC 60617 tingmärk
|----
| SPST   (single pole, single throw) || Ühepooluseline lihtlüliti (sees-väljas) || 100px| || Pilt:Symbol circuit breaker (one-pole).svg
|----
| SPDT  (single pole, double throw) || Ühepooluseline ümberlüliti (sees-sees): kontakti COM saab ühendada kas kontaktiga L1 või L2 (keskasend puudub)||rowspan=1| 100px| || rowspan=1| Pilt:Symbol change over switch.svg
|----
| SPCO või SPTT  (single pole, centre off või single pole, triple throw)|| Erineb eelmisest stabiilse keskasendi poolest (sees-väljas-sees) ||   ||  
|----
| DPST (double pole, single throw) || Kahepooluseline lihtlüliti; mõlemat poolust lülitatakse korraga || 100px| || Pilt:Symbol circuit breaker (two-pole).svg
|----
| DPDT  (double pole, double throw) || Kahepooluseline ümberlüliti; mõlemas poolustes toimub ümberlülitamine korraga ||  100px| ||   Pilt:Symbol change over switch (two-pole).svg
|----
|colspan="4" |*Kolme ja enama poolusega lülitite tähises võib esimene number märkida pooluste arvu, nt 3PDT
|}

Kategooria:Elektrotehnika